RAMESH VISWANATHAN
ఆయుర్వేదం ఆయుష్షును పెంచాలి
హైదరాబాద్‌,జూన్‌ 29: ఆయుర్వేద ఉత్పత్తు లపై జిఎస్‌టిని ప్రస్తుతం 28శాతానికి పెంచడం పట్ల ఆయుర్వేద ఉత్పత్తులకంపెనీలు నిప్పులు చెరుగుతు న్నాయి. ప్రాచీన పురాతన ఆయుర్వేద వైద్యవిధానాన్ని బతికించా ల్సింది పోయి పనునలభారం పెంచడం ఈ రంగంపై వివక్షకు నిదర్శనమని పలువురు నిరసన వ్యక్తంచేస్తున్నారు. ఆయుర్వేద ఉత్పత్తులపై జిఎస్‌టిని 28శాతంనుంచి తగ్గించాలని కోరుతు న్నారు. విశాల్‌ పర్సనల్‌కేర్‌ ఉత్పత్తుల సంస్థ మేనేజింగ్‌ డైరెక్టర్‌ రమేష్‌ విశ్వనాధన్‌ మాట్లాడుతూ పన్నులభారాన్ని తగ్గించాల్సి ఉందన్నారు.
ప్రస్తుతం తెలంగాణ, ఆంధ్రప్రదేశ్‌ రాష్ట్రాల్లో తమకు పన్నురాయితీ కూడా ఉందని, వాట్‌ రేట్‌ను 14.5శాతం నుంచి ఐదుశాతం తగ్గించారని అన్నారు. మొత్తంగా పనునలు 16.5శాతంగా ఉంటుందని ఆయన అన్నారు. ఇక శిరోజాలకు వాడే హెయిర్‌ ఆయిల్‌ రేట్‌ను 28శాతం పన్నుశ్లాబ్‌లో ఉంచడం వల్ల కేశసంరక్షణ కూడా భారం అవుతున్నదన్నారు. అందువల్లప్రస్తుత పన్నవిధానాన్ని అమలు కు యోచించాలని దీనివల్ల క్షేత్రస్థాయికి ప్రయోజనాలు చేరతాయని రమేష్‌ విశ్వనాధన్‌ వెల్లడించారు.
ఆయుర్వేద ఉత్పత్తుల్లో అధికంగా ఆమ్లా పౌండర్‌, షికాకా§్‌ుపౌడర్‌, భృంగ్‌రాజ్‌ పౌడర్‌, హైబిస్కస్‌ పౌడర్‌, నీమ్‌పౌడర్‌, మెంతిపిండి, రోజ్‌పౌడర్‌, బ్రాహ్మిపౌడర్‌, హెన్నా, ముల్తాని మట్టి, ఆరితాపౌఐడర్‌, పసుపుపొడి వంటివి కీలకంగా ఉన్నాయి. వీటితోపాటు ఫేస్‌ప్యాక్‌ పౌడర్లు, క్రీమ్‌లపై కూడా ఇక ధరలు పెరుగుతాయని ప్రభుత్వం పునరాలోచించి చర్యలు తీసుకోవాలని ఆయన కోరారు. ప్రస్తుతం ఉన్న 28శాతం పన్నురేటును మరింతగా తగ్గించకపోతే ప్రభుత్వపరిధిలోనే ఉన్న ఆయుష్‌ను నిర్వీర్యం చేసినట్లేనన్న వాదన కూడా ఆయుర్వేద ఉత్పత్తుల కంపెనీలనుంచి వ్యక్తం అవుతున్నది. ఆయుష్‌ లైసన్స్‌తో ఉత్పత్తి అవుతున్న ఆయుర్వేద ఉత్పత్తులపై పన్నును తగ్గించాలని రమేష్‌ డిమాండ్‌ చేశారు.